कंपनी की ओर से बताया गया है कि स्टार्टअप के जरिए कंपनी ने भारी अनुदान हासिल करने में भी सफलता पाई है. इस अनुदान की मदद से सौर-डीसी माइक्रोग्रिड प्रणाली को विकसित किया जाएगा. यूएसएआईडी, टीडीबी और विश्व बैंक के साथ फिक्की की साझेदारी में) कंपनी को मिलेनियम एलायंस से यह अनुदान प्राप्त हुआ है. कंपनी ने वित्तीय वर्ष 2018 के दौरान 7.8 लाख डॉलर का वार्षिक राजस्व हासिल किया है तथा अगले वित्त में कंपनी के राजस्व में 300-400% की बढ़ोतरी होने का अनुमान लगाया गया है. सिग्नि पॉवर कंपनी की ओर से 20,000 से अधिक प्रोडक्ट भारत भर में लगाए जा चुके हैं और 100,000 से अधिक लोगों के जीवन को बदलने का प्रयास कर रहे हैं. कंपनी आज बिजली की जरूरतों को पूरा करने के विकल्प के रूप में सौर डीसी और माइक्रोग्रिड समाधान उपलब्ध कराने में सफल हो रहा है.